Camila Kater

Camila Kater (São Paulo, Brasil, 1990eko apirilaren 21a) brasildar film-zuzendaria, gidoilaria eta animatzailea da. Carne izeneko film laburrari esker, mundu osoko sari eta jaialdietan arrakasta handia izan zuen.

 Biografia 
Camila Kater Komunikazio Zientzietako lizentziaduna da, Campinasko Estatuko Unibertsitatean (Unicamp). 2012an, Brasilgo gobernuaren Ciencia sin Fronteras programaren barruan, beka bat lortu zuen Anglia Ruskin unibertsitate britainiarrean (Cambridge) Zinema eta Telebista Ekoizpena ikasteko.

 Lan ibilbidea 
Bere lanak ugariak dira, bai film laburretan bai animaziozko film luzeetan. Stop-motion izeneko iragarkien produkzioan lan egin zuen, animatzaile, arte-zuzendari eta film laburretan txotxongiloak sortzen, hala nola Apple, The Trial, Flirt, Unspeakable. Voyagers of the Enchanted Forest eta Bob Spit, We Don't Like People, film luzeetan hartu zuen parte, arte- eta animazio-laguntzaile gisa. 

Kater Campinas Animation Film Centerren parte da, eta Brasilgo Mostras Animadas (LESMA) astearen sortzaileetako eta koordinatzaileetako bat da. Hiru edizio gutxienez egin zituen Unicam-en, besteak beste, MONSTRA (Lisboako Animazio Zinemaldia), ANIMAGE (Pernambucoko Nazioarteko Animazio Jaialdia) eta StopTrik Nazioarteko Jaialdia (Eslovenia, Polonia) jaialdien laguntzarekin.

 Carne (Flesh) 
Carne izan zen bere lehen film laburra, eta horrekin jaso zuen aintzatespen handia. Carne, nazioartean Flesh izenez ezaguna, Espainiaren (Chelo Lourero, Abano Produccións) eta Brasilen (Livia Pérez, Doctela) artean egina dago Sofía Oriana Infantek konposatu zuen musika, eta gidoia Camila Kater eta Ana Julia Carvlheirorena da.  

Kritikak esan zuenez, "Dokumental biziaren eta zinemako genero-ikuspegiak izan dezakeen bizigarriaren adibide bikaina" da, eta, horrez gain, haren edukiari dagokionez, "Carne lanak feminitatea ospatu eta aztertzen du bizitzaren ondorengo etapetan zehar. Gainera, beste azterketa bat aurkezten du emakumeen gorputzaren ikuskerei buruz pisatzen duten tabu beltzei buruz". Carne lanean bost emakumeren historia eta gorputzarekin duten harremana kontatzen da, haurtzarotik hirugarren adinera.

2019ko Locarnoko Nazioarteko Jaialdian estreinatu zen, eta, une horretatik aurrera, mundu osoko 300 zinema-jaialditarako hautatu zuten; besteak beste, TIFF, IDFA, DOK Leipzig, AFI, Palm Springs ShortFest-en, Annecy eta Tampere. 70 sari inguru jaso zituen.

2021eko Goya Sarietarako hautagaien zerrendan egon zen Cárne, eta 2021eko Oscar Sarietarako ere bai. Kandidatura iragarri ondoren, nazioarteko zinemagile eta feminista batzuk, besteak beste, Isabel Coixet zuzendaria, Alicie Braga aktore brasildarra eta B. Ruby Richek zinema estatubatuarraren kritikariak babesa eman zion film laburrari.

 Sariak eta aintzatespenak 
Carne lanak sari ugari jaso zituen mundu osoan; besteak beste, honako hauek: 

 Locarnoko Pardi di domani ataleko Gazteen Epaimahaiaren Aipamen Berezia, Locarnoko Film Labur Onenaren Mikeldi saria, 

 ZINEBIko Film Labur Dokumental Onenaren Mikeldi saria (Oscarrerako kalifikatua), SEMINCIko film labur europar onena, 
 La Habanako Zinemaldiko Animazioko Film Laburrik Onena, Dokumental Labur Onenaren Zilarrezko Biznaga
 2020ko Ann Arborko Zinemaldi Jaialdiko epaimahaiaren saria.

 Erreferentziak 

 Kanpo estekak 

 https://www.abca.org.br/
 10 film labur, 2020an galdu ezin dituzunak

Kategoria:Sãopaulotarrak
Kategoria:Emakume gidoilariak
Kategoria:Emakume zinema zuzendariak